kardosdrur/scandi-wiki huggingface dataset:
Rasmus Bregnhøi

Rasmus Bregnhøi (født 1965 i Langerød ved Fredensborg) er en dansk illustrator, bladtegner og billedkunstner. Han er uddannet på Danmarks Designskole og Akademiet i Reykjavik, Island. Bregnhøi har illustreret over 20 billedbøger for børn og arbejdet som bladtegner ved Dagbladet Information og Berlingske Tidende. Rasmus Breghhøi har bl.a. udsmykket Danmarks Akvarium, 2002 og Gentofte Hovedbiblioteks børneafdeling, 2004. Hans illustrationer og malerier er ekspressive, legende og frække med naive figurer og elementer tydeligt inspireret af tegneserier.

Bogudgivelser (udvalg)

Illustrationer i billedbøger (udvalg) 

 1987: Martin Bregnhøi: Arne kan ikke li' heste
 1989: Martin Bregnhøi: Borte – billedbok
 2000: Christina Weise; Hr. Pling på pølsejagt
 2000: Lotte Salling: Bager Basse og andre børnerim
 2000: Peter Mouritzen: Det gale vejr
 2001: Ti små cyklister
 2001: Peter Mouritzen: Kukken – det gale ur
 2002: Peter Nordahl: Ib bliver våd
 2002: Peter Nordah]: Ib kan godt lide pølser
 2003: Træmandens hus
 2003: Kim Fupz Aakeson: Tante T
 2003: Lotte Salling: Grummerim
 2003: Lotte Salling: Sørøver Søren og andre alfabetrim
 2003: Peter Mouritzen: Det gale alfabet
 2003: Peter Nordahl: Ib er derhjemme
 2003: Peter Nordahl: Ib får en tur
 2004: Hanne Kvist: Osvald og gåden om ketchup
 2004: Jacob Rask Nielsen: Texas Tex & Chico Tjubang : jagten på rumfolket 
 2004: Kim Fupz Aakeson: Den legetøjsløse stakkel
 2005: H.C. Andersen: Fyrtøjet
 2005: Lotte Salling: Superlusen Lurifax og andre børnerim
 2006: Kim Fupz Aakeson: Damen der elskede sin dreng
 2007: Kim Fupz Aakeson: Verdens uartigste dreng
 2007: Mette Kappel: Troldetårnet

Eksterne links 
 Billedeksempler fra www.illustrationsbureauet.dk 
 www.rasmusbregnhoi.dk 
 Kunstanmeldelse 

Illustratorer fra Danmark
Personer fra Fredensborg
John Gadalla

John Gadalla (født 22. juli 1980) er en dansk professionel fodboldspiller, hvis primære position på banen er i forsvaret.

Spillerkarriere 
Gadalla startede som ungsenior i Hvidovre IF, hvor han var at finde på henholdsvis klubbens førstehold placeret i den næstbedste række samt U/21-holdstruppen.

I efteråret 2001 sikrede den nyligt nedrykkede 2. divisionsklub Fremad Amager sig defensivspillerens underskrift, hvilket endte med at han spillede for amagerkanerne i tre sæsoner. Han var således med på holdet, der spillede klubben tilbage til 1. division i 2002/03-sæsonen. I sommerpausen 2004 blev han, efter fælles forståelse parterne imellem, imidlertidigt løst fra sin kontrakt med Fremad Amager et halvt år før det oprindelige kontraktudløb. I den første del af opholdet i Fremad Amager var han ofte på banen i divisionskampene og udviklede sig til en regulær stamspiller, men en alvorlig ankelskade i vinterpausen 2003/2004 satte ham så meget tilbage, at han ikke oplevede megen spilletid i foråret 2004 under den daværende cheftræner Michele Guarini.

Forud for 2004/05-sæsonen lavede han derfor en aftale med 1. divisionskollegaerne Brønshøj Boldklub, der oprindeligt skulle være rykket ned i 2. division, men grundet FC Nordjyllands udtræden, fik klubben blot 36 timer før turneringsstarten tildelt den ledige plads af Dansk Boldspil-Union og kunne forblive i divisionen. Gadalla fik en enkelt succesfuld sæson for de sort/gule hvepse, hvor det blev til samlet 30 pokal- og divisionskampe og 2 scoringer, før han kom til 1. divisionsklubben Boldklubben Skjold i juli 2005.

Efter 2005/06-sæsonen, hvor Østerbro-klubben rykkede ned, forsatte den centrale forsvarsspiller karrieren hos 1. divisionskollegaerne Ølstykke FC i juli 2006 på i første omgang en halv-årig kontrakt, hvilket sidenhen blev forlænget til den resterende del af sæsonen. Efter at have været en rimelig fast bestanddel af ØFCs førstehold i hele 2006/07-sæsonen, valgte klubledelsen i sommeren 2007 på ny at forlænge hans kontrakt med yderligere et år således at den udløber den 30. juli 2008.

Referencer 

Fodboldspillere fra Danmark
Fodboldspillere fra Hvidovre IF
Fodboldspillere fra Fremad Amager
Fodboldspillere fra Brønshøj Boldklub
Fodboldspillere fra Boldklubben Skjold
Fodboldspillere fra Ølstykke FC
Jack Palance

Jack Palance (født 18. februar 1919 i Lattimer Mines, Pennsylvania, død 10. november 2006 i Montecito, Californien) var en Oscar-vindende amerikansk skuespiller. Med sit markerede ansigt, var Palance bedst kendt for rollerne som Curly (som han fik sin Oscar for) og Duke i de to Herretur-film, men han var aktiv inden for film og tv i et halvt århundrede.

Eksterne henvisninger 

 

Skuespillere fra USA
Oscar for bedste mandlige birolle
Hollywood Walk of Fame
Thorkild Holst

Thorkild Holst (25. september 1908 – 4. februar 2005) var en dansk typograf, tegner, journalist, redaktør, modstandsmand, folketingsmedlem og kommunist. 

Holst var i en menneskealder bidragyder til den danske kommunistiske presse som typograf, journalist, redaktør og satirisk tegner. Han melder sig i november 1928 ind i Danmarks Kommunistiske Parti (DKP), han var fra 1930 og til året efter formand for Danmarks Kommunistiske Ungdom (DKU). Han var efter hans formandskab af DKU trådt ind i centralkomiteen af DKP, en central plads i partiet som han efter hans afgang som formand beholdt.

Holst var også en del af ledelsen af det illegale DKP under besættelsen og som sådan med til at organisere modstandskampen, han havde til opgave at organiser partiets modstand på Sjælland og Lolland-Falster. Sammen med Børge Houmann etablerede han de første kommunistiske sabotagegrupper, som havde deres første (mislykkede) aktioner på toårsdagen for besættelsen, 9. april 1942. Sabotagegrupperne blev senere til KOPA (Kommunistiske Partisaner), som senere igen blev til BOPA (Borgerlige Partisaner) i samarbejde med ikke-kommunister.

Holst startede på Arbejderbladet i starten af 1930'erne og fortsatte efter krigen på Land og Folk, som blev dagblad i 1945. På begge aviser var han i perioder ansvarshavende chefredaktør, men det meste af tiden var han redaktionssekretær, på Land og Folk var han chefredaktør fra 1970 til 1978. Ved folketingsvalget i 1945 blev han valgt ind for DKP, men røg ud igen, da den kommunistiske gruppe blev halveret ved valget i 1947.

Kilder 

Tidligere folketingsmedlemmer fra DKP
Politikere fra DKP
Folketingsmedlemmer i 1940'erne
Chefredaktører fra Danmark
Modstandsfolk fra DKP
Typografer fra Danmark
Medlemmer af BOPA
Youri Djorkaeff

Youri Djorkaeff (født 9. marts 1968 i Lyon) er en fransk tidligere fodboldspiller, som har spillet som angriber eller som angribende midtbanespiller. Med det franske landshold vandt Djorkaeff VM i 1998 og EM i 2000. Han er søn af en anden tidligere fransk landsholdsprofil, Jean Djorkaeff.

Noter

Eksterne henvisninger 
 

Fodboldspillere fra Frankrig
Fodboldspillere fra Grenoble Foot 38
Fodboldspillere fra RC Strasbourg
Fodboldspillere fra AS Monaco FC
Fodboldspillere fra Paris Saint-Germain
Fodboldspillere fra FC Internazionale Milano
Fodboldspillere fra 1. FC Kaiserslautern
Fodboldspillere fra Bolton Wanderers F.C.
Fodboldspillere fra Blackburn Rovers F.C.
Verdensmestre i fodbold
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Grimmen

Grimmen (IPA ˈgʁɪmən) er en by og kommune i det nordøstlige Tyskland, beliggende under Landkreis Vorpommern-Rügen i delstaten Mecklenburg-Vorpommern. Byen har en velbevaret gammel bydel, som tiltrækker mange turister. Frem til 2011 var byen administrationsby i Landkreis Nordvorpommern.

Geografi 
Grimmen ligger i den sydøstlige del af Nordvorpommern ved floden Trebel og er beliggende knap 30 km syd for Stralsund og 30 km vest for Greifswald. Området støder mod vest til Amt Franzburg-Richtenberg, i nord til Amt Miltzow og i syd og øst til kommunen Süderholz. Nabokommunerne er: Wittenhagen, Wilmshagen, Süderholz, Wendisch Baggendorf, Splietsdorf, Papenhagen.

Kommunens opdeling 
Grimmen er opdelt i følgende bymæssige områder:

Seværdigheder 
Grimmens ældste bygning er Marienkirche, som er opført før 1267. Derudover er der 3 teglstensbyporte opført i den tidlige gotik:

 Mølleporten (formentlig bygget omkring 1320)
 Stralsundporten (formentlig bygget omkring 1320)
 Greifswaldporten (formentlig bygget mellem 1350 og 1400).

Markant er også rådhuset fra 1400, bygget i gotisk stil.

Eksterne henvisninger 

 Grimmen

Kommuner i Mecklenburg-Vorpommern
Byer i Kreis Vorpommern-Rügen
Forest Whitaker

Forest Steven Whitaker (født 15. juli 1961 i Longview i Texas, USA) er en Oscar-belønnet amerikansk skuespiller og filminstruktør. For sin rolle som diktatoren Idi Amin i filmen The Last King of Scotland er Forest Whitaker blevet belønnet med en Oscar for "bedste mandlige hovedrolle" under Oscaruddelingen 2007, samt den britiske BAFTA-pris og en Golden Globe. I 2006 gæstede han den prisbelønnede amerikanske politi-drama-serie The Shield, som fik ham nomineret til en Satellite Award. Han er også kendt i filmen Smoke, som Cole.

Udvalgt filmografi

Film 
 Platoon (1986)
 Good Morning, Vietnam (1987)
 Bloodsport (1988)
 The Crying Game (1992)
 Smoke (1995)
 Phenomenon (1996)
 Ghost Dog: The Way of the Samurai (1999)
 Panic Room (2002)
 Phone Booth (2003)
 The Last King of Scotland (2006)
 The Air I Breathe (2007)
 The Great Debaters (2007)
 Vantage Point (2008)
 Villy Vilddyr - og landet med de vilde krabater (2009)
 The Butler (2013)
 Arrival (2016)
 Black panther (2018)
 Respect (2021)

 Tv-serier 
 North and South, book 1 (1985)
 North and South, book 2 (1986)
 The Shield'' (2006-2007, TV-serie)

Privatliv 
Forest Whitaker lider af Ptosis palpebrae, som er en medfødt (kommer normalt med alderen) øjensygdom, der gør at musklen i øjet ikke har kraft nok til løfte øjenlåget.

Referencer

Eksterne henvisninger 

 

Skuespillere fra USA
Filminstruktører fra USA
Afroamerikanere
Oscar for bedste mandlige hovedrolle
Joe Hill (forfatter)

Joseph Hillstrom King (kendt som Joe Hill), (født 4. juni 1972 i Hermon) er en amerikansk fiktionsforfatter.

Joe Hill er det andet barn af forfatterne Stephen King og Tabitha King. Hans yngste bror Owen King er også forfatter.

Bibliografi 
 2005 – 20th Century Ghosts (Ikke på dansk)
 2005 – Surviving (Ikke på Dansk)
 2007 – The Irish Rose (Ikke på dansk)
 2007 – Dødens Jagt (Heart-Shaped Box)(På dansk 2007)
 2007 – Pop Art (Ikke på dansk)
 2008 – Locke & Key — tegneserie (ikke på dansk)
 2010 – Horns

Romanforfattere fra USA
Novelleforfattere fra USA
Tegneserieforfattere fra USA
Alrø Kirke

Alrø Kirke, Alrø Sogn, Hads Herred i det tidligere Aarhus Amt.

Bygningshistorie 
Kirken på Alrø er meget lille. Ældst er skibet og koret, sandsynligvis opførte i 1300-tallet. Byggematerialet er rå granit med munkesten i blandet. Begge indgangsdøre er bevarede, dog er syddøren tilmuret. I 1772 blev kirken ombygget. Vestgavlen blev ombygget i små mursten, det nordvendte våbenhus opført i rå granit og små mursten tilføjedes. Endelig har man udvidet vindueshullerne betragteligt. Vindfløjen på vestgavlen minder om denne ombygning. I det indre har skibet fladt bjælkeloft og koret en sengotisk hvælving.

Inventar 
 Døbefonten er fra den romanske tid. Det er en stor font i granit med menneskefigurer og flyvende fugle.
 Altertavlen stammer fra 1625 i renæssancestil.
 Alterstagerne af messing er skænket 1660 af Henrik Mund til Serridslevgård. I følge sagnet skete det på grund af løfte afgivet under havsnød.
 Nyere prædikestol

Kilde 
 Trap Danmark – fjerde udgave, 7. bind, Aarhus Amt
 Alrø Kirke hos danmarkskirker.natmus.dk (Danmarks Kirker, Nationalmuseet)

Eksterne kilder og henvisninger 
 Alrø Kirke hos KortTilKirken.dk

Kirker i Odder Kommune
Kirker i Århus Stift
Kirker i Århus Amt
Kirke
Forumlund

Forumlund ligger i Sydvestjylland og er en lille landsby i Bryndum Sogn, der beliggende i den nordligste del af sognet, nord for selve Bryndum (under postnummeret 6715 Esbjerg N), nær primærrute 12 mellem Esbjerg og Varde. Landsbyen befinder sig i Esbjerg Kommune og hører til Region Syddanmark.

Stednavnet Forumlund omtales i 1606 Fordumlund, og er opkaldt efter den lund, der i tidligere tider voksede dér, og som tidligere har stået i forbindelse med Grimstrup Krat . I tidligere tider, hvor det meste af ejerlavet lå hen som hede, kunne man i lavningen Barbarasole, hvor Vardelandevejen krydser Astrup Bæk risikere at bliver overfaldet af ransmænd, der havde spændt snubletråde ud over landevejen. 

I 1842 boede der 2 tiendeydende i området, hvilket i 1901 var steget til 6 skatteydere.

Kilder

Litteratur 
 Nielsen, Oluf 1862/1985: Historiske Efterretninger om Skadst Herred (Ribe Amt) med et Tillæg af Fortegnelse over Ribe Stifts Kirker ved Aar 1340 (genoptryk 1985). 
Petersen, Søren 1967: Træk af Bryndum sogns historie. Esbjerg.
Willadsen, Holger 1947: Bryndum – Vester Nebel. Esbjerg.
Jørgensen, Henning 1993: Forum-området 1664 – 1993

Lokaliteter i Esbjerg Kommune
Fuglbæk

Fuglbæk ligger i Sydvestjylland og er en bebyggelse i Bryndum Sogn, beliggende i den nordligste del af sognet, nord for selve Bryndum, og øst for Forumlund (under postnummeret 6715 Esbjerg N).

Stednavnet Fuglbæk kan spores tilbage til 1638, hvor det udtales "Fugelbech". Ligesom Forumlund bestod området tidligere af store hedearealer og lavtliggende områder, men det meste er nu opdyrket. I 1842 boede der 2 tiendeydende i området, hvilket i 1901 var steget til 4 skatteydere.

Litteratur 
 Petersen, Søren 1967: Træk af Bryndum sogns historie. Esbjerg.
 Willadsen, Holger 1947: Bryndum – Vester Nebel. Esbjerg.
 Jørgensen, Henning 1993: Forum-området 1664 – 1993

Lokaliteter i Esbjerg Kommune
Nanga Parbat

Nanga Parbat, der også kendes under navnet Diamir er verdens 9. højeste bjerg og det næsthøjeste bjerg i Pakistan. Bjerget er 8.125 meter højt og navnet Nanga Parbat betyder det nøgne bjerg på urdu og hindi.

Nanga Parbat ligger i den vestlige del af Himalaya, og er den 8000-meter, som ligger længst mod vest. Bjergkæden ligger lige syd for Indus-floden og Karakorum Highway, i Diamir-distriktet i det nordlige Pakistan (ca. 70 km syd for byen Gilgit). Den vestlige del af Karakorum-bjergkæden ligger lige nord for Nanga Parbat.

Nanga Parbat er ikke blot en enkelt bjergtop, men en 20 km lang bjergkæde som rejser sig højt over det omkringliggende landskab. Den sydvestlige del af kæden kendes under navnet Mazeno Ridge, og består af flere bjergtoppe. Bjergkædens hovedryg strækker sig mod øst og nordøst op mod Rakhiot Peak (7.070 m).

Bjergtoppene i Nanga Parbat bjergkæden omfatter:
 Nanga Parbat (hovedtoppen) 8125 m 
 Schulter 8070 m 
 Sydtoppen 8042 m 
 Nordøsttoppen 7910 m 
 Nordtoppen 7815 m 
 Nordtoppen II 7785 m 
 Silberzacken 7597 m 
 Østtoppen 7530 m 
 Rakhiot Peak 7070 m 

Nanga Parbats hovedtop blev besteget første gang den 3. juli 1953 af østrigeren Hermann Buhl, der besteg toppen alene, efter at de øvrige bjergbestigere fra hans ekspedition havde opgivet. Herman Buhl blev samtidig den første og eneste bjergbestiger, som har førstebesteget et bjerg på over 8.000 meter alene og uden kunstig tilførsel af ilt.

Bjerge i Himalaya
Pakistans geografi
Bjergbestigning
The Observer

The Observer er en britisk avis, der udgives på søndage. Første udgave udkom 4. december 1791 og avisen er dermed verdens første søndagsavis.

Avisen er siden juni 1993 blevet udgivet af samme selskab som The Guardian, og de to aviser har et vist samarbejde, bl.a. omkring den internationale ugeavis The Guardian Weekly, der bringer stof fra begge aviser. 

Både The Observer og The Guardian er fra 2018 udkommet i tabloidformat efter tidligere at have udkommet i det såkaldte berlinerformat, der størrelsesmæssigt er en mellemting mellem broadsheet og tabloid.

The Observers grundholdning er som The Guardian centrum-venstre, men ofte er The Observer en smule mere højredrejet. Bl.a. var avisen modsat The Guardian fortaler for invasionen af Irak.

Referencer

Eksterne henvisninger 
 The Observers hjemmeside

Observer, The
Etableret i 1791
Basnæs Nor

Basnæs Nor er et fladvandet nor sydøst for Skælskør, der ligger mellem Glænø og nogle små tanger, der afgrænset det fra Smålandsfarvandet. 

Det fladvandede areal, som Basnær Nor omfatter, bliver i vid udstrækning tørlagt under lavvande, og vådarelaerne samt de omkringliggende landområder har stor betydning for en række trækfugle, som anvender området som fouragerings- og rastelokalitet. Dette gælder bl.a. for gæs og svaner. 

Vandarealerne i Basnæs Nor samt tangerne Glænø Vesterfed, Næbbet og Sevedø Fed, et areal på i alt 1.116 ha, hvoraf 138 ha er landarealer, blev i 1919 etableret som det første vildtreservat i Danmark.  Basnæs Nor er en del af  Natura 2000-område nr. 162 Skælskør Fjord og havet og kysten mellem Agersø og Glænø og er også ramsarområde.

På et voldsted (en kunstig bakke) ligger hovedgården Basnæs med et borganlæg med tre hjørnetårne fra midten af 1800-tallet.

Kilder og henvisninger

Naturbeskyttelse i Danmark
Vildtreservater i Danmark
Slagelse Kommunes geografi
Burette

En burette er en beholder for flydende reagenser udformet som et smalt rør, med en skala inddelt i f.eks. milliliter, og en studs eller "hane" i bunden hvor små, nøje afmålte mængder (rumfang) af indholdet kan tappes.

Skalaen starter almindeligvis med 0 milliliter øverst, og med stigende mængder angivet ned ad skalaen: Ved at fylde buretten helt op til 0-mærket opnår man, at det tappede rumfang kan aflæses direkte på skalaen. På grund af kapillærkrafter dannes der en menisk. Den korrekte mængde aflæses med menisken i øjenhøjde (hvilket eliminerer parallakse-fejl) og ved midten af minisken, hvilket vel sige i toppen af en konveks menisk, og bunden af en konkav menisk.

Laboratorieudstyr
Væskebeholdere
Besser Rev

Besser Rev er en 5 km lang smal landtange på Samsø. Tangen er dannet af materialevandringer langs kysten, der har forbundet en række småøer, hvorefter tangen er dannet som en lang krumodde, der strækker sig mod nord fra sydøen og afgrænser Stavns Fjord fra Kattegat. 

Et lignende oddesystem udgår fra nordøen, Lilleøre, som på lignende måde afgrænser Stavns Fjord mod nord, men dette oddesystem er af langt mindre omfang.

Af hensyn til det rige fugleliv er der adgangsforbud til Besser Rev i yngletiden.

Samsø
Naturbeskyttelse i Danmark
Fredede arealer i Danmark
Rev i Danmark
Østflandern

Østflandern er en af de fem flamske provinser i kongeriget Belgien. Provinsens administrative centrum er Gent.

Referencer 

Provinser i Belgien
Sparekassen Faaborg

Sparekassen Faaborg, grundlagt 1846, er et regionalt pengeinstitut med 25 afdelinger på Fyn. Banken beskæftiger 200 medarbejdere og havde et resultat før skat på 307 mio. kr. i 2006.

Historie 
Sparekassen Faaborgs historie går tilbage til den faaborgensiske købmand August Schrøder, der tog iniativ til en lokal forankret sparekasse. Det blev en realitet 8. oktober 1846, hvor Faaborg Spare- og Laanekasse blev stiftet. Banken åbnede for kunderne den 26. oktober i lejede lokaler i byens rådhus. Allerede i 1851 blev den aktiekaptial, som de stiftende 24 borgere havde skudt i sparekassen betales tilbage. I 1857 flyttede sparekassen i egne lokaler på Torvet i Faaborg. Sparekassens fremgang fortsatte de kommende år, og i 1862 begyndte sparekassen at uddele gaver, der bl.a. gik til en håndværks- og industriudstilling. Lige siden har sparekassen engageret sig som sponsor for områdets sports- og foreningsliv. Fremgangen afstedkom pladsmangel, og i 1921 stod en udvidelse færdig. Den holdt til 1941, hvor sparekassen indviede sit nyt hovedsæde – også på Torvet. De første filialer åbnede samme år i Brobyværk og Korinth. I 1944 kom flere afdelinger til. Studielegatet af 1946 så dagens lys efter 2. verdenskrig. Legatets grundkapital på 40.000 kr. er siden blevet øget flere gange. 

I 1959 intensiveredes konkurrencen mellem pengeinstitutterne på Fyn, og der åbnedes flere filialer, ligesom Sparekassen Faaborg lancerede Sparebussen – en rullende sparekasse, der servicerede 11 byer. I 1976 introducerede sparekassen i lighed med landets øvrige sparekasser indskyderdemokrati i form af at lade kunderne vælge et repræsentantskab, der for fire år fungerede som sparekassens øverste ledelse. Navnet blev ændret til Sparekassen Faaborg i 1977. Der åbnedes endnu en afdeling i Odense i 1987 og fusionerede med Haandværkersparekassen i Assens i 1988. Ejendomsmægling blev en del af sparekassens område i 1989 med etableringen af ejendomsmæglerkæden Spar Fyn, det senere Bolig Fyn. Sparekassen valgt i 1990 som følge af en lovændring at omdanne sig til et aktieselskab. I 1992 overtages en del af kundeengagementerne i Varde Banks afdeling i Odense. Frem mod år 2000 fortsætter ekspansionen, bl.a. med en filial i Ringe. Den første reduktion i personalet blev gennemført i 2002 som følge af for høje omkostninger. I 2006 åbnedes den 20. filial i Bolbro, og banken præsenterede et nyt logo. Samme år slog resultatet rekord med 307 mio. kr. 

I 2010 overtog sparekassen glasværksbygning på Holmegaard Glasværk efter at den havde været på tvangsauktion.

Eksterne henvisninger 
 Sparekassen Faaborgs hjemmeside

Tidligere banker i Danmark
Danske virksomheder etableret i 1846
Faaborg
OMX Copenhagen Small Cap
Gabriel Agbonlahor

Gabriel Imuetinyan Agbonlahor (født 13. oktober 1986 i Erdington, England) er en engelsk fodboldspiller, der tidligere har spillet størstedelen af sin karriere for Aston Villa. Han spillede for klubben siden han blev senior i 2005, og var blandt andet med til at nå finalen i Liga Cuppen i 2010. Han har tidligere også spillet på lejebasis hos Watford og Sheffield Wednesday.

Landshold 
Agbonlahor står (pr. 11. juni 2012) noteret for tre kampe for Englands landshold, som han debuterede for i 2008 i et opgør mod Tyskland.

Den 20. september 2006 blev Agbonlahor udtaget til den nigerianske U20 landsholdstrup. Han kom dog ikke på banen, og spillede ingen kampe for noget nigeriansk ungdomslandshold. Herefter valgte Agbonlahor at spille for det engelske landshold.

Agbonlahor spillede i løbet af 3 år (2006-2009) for det engelske U21 landshold. Han spillede 16 kampe for dem og scorede fire mål.

Personlige liv 
Agbonlahor og hans tre søskende blev født af en nigeriansk far og en skotsk mor. Da Agbonlahor var helt lille, blev hans forældre skilt, og han havde herefter ikke kontakt til sin mor i hele 20 år. Men i 2009 lige før hans 23 års fødselsdag, satte hans mor en annonce op i bl.a. aviser om, at hun ledte efter sin søn Gabriel Agbonlahor. Hendes formål var, at hun ville have kontakt med sin søn igen. Kort tid efter kontaktede Agbonlahor sin mor som han ikke havde set i 20 år, og de blev genforenet.
Agbonlahors bror, Charisma, spiller også professionelt fodbold, bare på et meget lavere niveau. Han spiller som angriber hos Earlswood Town FC.

Fodboldspillere fra England
Fodboldspillere fra Aston Villa F.C.
Fodboldspillere fra Watford F.C.
Fodboldspillere fra Sheffield Wednesday F.C.
Personer fra Birmingham
Stuart Taylor

Stuart James Taylor (født 28. november 1980 i Romford, England) er en engelsk fodboldspiller, der spiller i Premier League-klubben Southampton. Han har tidligere repræsenteret blandt andet Arsenal og Aston Villa.

Eksterne henvisninger 

Fodboldspillere fra England
Fodboldspillere fra Arsenal F.C.
Fodboldspillere fra Bristol Rovers F.C.
Fodboldspillere fra Crystal Palace F.C.
Fodboldspillere fra Peterborough United F.C.
Fodboldspillere fra Leicester City F.C.
Fodboldspillere fra Aston Villa F.C.
Fodboldspillere fra Manchester City F.C.
Fodboldspillere fra Cardiff City F.C.
Fodboldspillere fra Reading F.C.
Fodboldspillere fra Yeovil Town F.C.
Giancarlo Judica Cordiglia

Giancarlo Judica Cordiglia (født 30. september 1971) er en italiensk skuespiller.

Eksterne henvisninger 
 

Skuespillere fra Italien
Vestbirk Sø

Vestbirk Sø er den sidste af tre kunstige søer, der opstod ved opstemningen af Gudenåen da man i 1925 byggede Vestbirk Kraftværk. Ovenfor ligger Bredvad Sø og Naldal Sø. Søerne opstod på fem dage i slutningen af november 1924, da man oprettede dæmningen i Træden Skov. Vestbirk Sø ligger i den tidligere Gedved Kommune, nu Horsens Kommune.

Søer i Horsens Kommune
Kunstige søer
Gudenå
Etagespir

Et Etagespir er et spir, der er opbygget i flere etager, ofte med gennembrudte partier i en eller flere af etagerne.

Tagformer
Kirkearkitektur
Tårntyper